stanford-oval/wikipedia huggingface dataset:
דונלד מקמונגל

| --- | --- |

דונלד מקמונגל
 לידה:  14 במאי 1952 (בן 72) פלינט
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  אוניברסיטת מישיגן  בית ספר רוס לעסקים  בית הספר לטייסי ניסוי של חיל האוויר האמריקני  אקדמיית חיל האוויר של ארצות הברית 
 עיסוק בעבר:  טייס
 עיסוקים נוספים:  טייס ניסוי
 תקופת השירות:  1987–2000 (כ־13 שנים)
 דרגה:  קולונל
 זמן שהייה בחלל:  25 ימים, 5 שעות ו-34 דקות
 ביוגרפיה בנאס"א:  דונלד מקמונגל
 משימות
 STS-39,‏ STS-54,‏ STS-66
   
 עיטורים
    מדליית השירות הראוי לשבח של מחלקת ההגנה   מדליית השירות הראוי לשבח  צלב התעופה המצוינת  מדליית האוויר  מדליית המנהיגות הבולטת של נאס"א  מדליית הטיסה בחלל של נאס"א (3 פעמים)
 
דונלד מקמונגל (באנגלית: Donald Ray McMonagle;‏ נולד ב-14 במאי 1952, פלינט) הוא טייס קרב ואסטרונאוט לשעבר בתוכנית מעבורות החלל של נאס"א.
ביוגרפיה

דונלד מקמונגל נולד בעיר פלינט שבמדינת מישיגן. לאחר סיום בית הספר הוא למד תואר ראשון בהנדסת אווירונאוטיקה באקדמיית חיל האוויר של ארצות הברית וקיבל את התואר בשנת 1974. בשנת 1975 הוא סיים קורס טיס ונשלח לקוריאה הדרומית כטייס "מקדונל דאגלס F-4 פנטום". בשנת 1981 הוא סיים קורס טייסי ניסוי בהצטיינות. בשנים 1982–1985 מקמונגל היה מעורב בקידום פרויקט מטוס "ג'נרל דיינמיקס F-16 פייטינג פלקון".
בשנת 1985 הוא סיים לימודי תואר שני בהנדסת מכונות.
שירות בתחום החלל

בשנת 1987 מקמונגל נבחר ליחידת האסטרונאוטים של נאס"א. הוא היה בצוות קרקע של מספר משימות. בשנת 1991 הוא השתתף במשימת STS-39 כטייס של מעבורת החלל אטלנטיס (מייקל קואוטס היה מפקד צוות). המשימה פעלה לפי תוכנית של מחלקת ההגנה של ארצות הברית. במשימת STS-54 בשנת 1994 (ג'ון קספר היה מפקד צוות) הוא היה טייס צוות של מעבורת החלל אנדוור. במהלך המשימה שוחרר למסלול לוויין TDRS-F. בשנת 1995 מקמונגל היה מפקד צוות של STS-66 במעבורת החלל אנדוור. המשימה פעלה לפי תוכנית של חקר כדור הארץ תוך ניצול של מערכת ATLAS 3.
בשנת 1997 מקמונגל מונה למנהל שיגורים במרכז החלל קנדי. בשנת 2000 הוא עזב את נאס"א.
לאחר נאס"א

לאחר פרישה מנאס"א מקמונגל השתלב בתעשיית החלל.
בשנת 2003 מקמונגל סיים לימודי מינהל עסקים באוניברסיטת מישיגן.
ג'ון בלאהה

| --- | --- |

ג'ון בלאהה
 לידה:  26 באוגוסט 1942 (בן 82) סן אנטוניו, טקסס
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  בית הספר לטייסי ניסוי של חיל האוויר האמריקני  אוניברסיטת פרדו  אקדמיית חיל האוויר של ארצות הברית  Wiesbaden High School 
 עיסוק בעבר:  טייס
 עיסוקים נוספים:  טייס ניסוי
 תקופת השירות:  1980–1997 (כ־17 שנים)
 דרגה:  קולונל
 זמן שהייה בחלל:  161 ימים, שעתיים ו-45 דקות
 ביוגרפיה בנאס"א:  ג'ון בלאהה
 משימות
 STS-29,‏ STS-33,‏ STS-43,‏ STS-58,‏ STS-79/STS-81
     /
 עיטורים
  צלב התעופה המצוינת (פעמיים)   לגיון ההצטיינות   מדליית השירות העילאי של מחלקת ההגנה  (פעמיים)  מדליית האוויר (18 פעמים)  עיטור הידידות (רוסיה)  צלב חיל האוויר (בריטניה)  מדליית שירות מצוין של נאס"א (פעמיים)  מדליית המנהיגות הבולטת של נאס"א   מדליית הטיסה בחלל של נאס"א (5 פעמים)
 
ג'ון בלאהה (באנגלית: John E. Blaha; נולד ב-26 באוגוסט 1942) הוא טייס קרב ואסטרונאוט בתוכנית מעבורות החלל לשעבר של נאס"א.
קורות חיים

ג'ון בלאהה נולד סן אנטוניו שבמדינת טקסס. לאחר לימודי בית הספר בנורפוק הוא סיים תואר ראשון באקדמיית חיל האוויר של ארצות הברית בשנת 1965. בשנת 1966 הוא קיבל תואר שני בהנדסת אווירונאוטיקה באוניברסיטת פרדו. לאחר סיום הלימודים, בשנת 1967 הוא סיים קורס טיס והחל שירות בחיל האוויר של ארצות הברית. הוא היה טייס ב"מקדונל דאגלס F-4 פנטום", "קונבאייר F-102 דלתא דאגר", "קונבאייר F-106 דלתא דארט". במהלך שירותו במלחמת וייטנאם הוא ביצע 361 טיסות מבצעיות.
בשנת 1971 בלאהה סיים קורס טייסי ניסוי בבסיס חיל האוויר אדוארדס. בשנים 1973–1976 בלאהה שירת בבריטניה וביצע טיסות ניסוי עבור חיל האוויר המלכותי. בשנת 1976 הוא הועבר לשירות במטה חיל האוויר.
שירות בתחום החלל

בשנת 1980 בלאהה נבחר ליחידת האסטרונאוטים של נאס"א. הוא היה בצוות קרקע של מספר משימות. במשימת STS-29 בשנת מרץ 1989 הוא היה טייס של מעבורת החלל דיסקברי (מייקל קואוטס היה מפקד צוות). באוקטובר 1989 הוא היה טייס של משימה STS-33 של מעבורת החלל דיסקברי (פרדריק גרגורי היה מפקד צוות). בשנת 1991 בלאהה היה מפקד צוות של טיסת STS-43 של מעבורת החלל אטלנטיס. בין היתר במהלך המשימה הוצבו במסלול מספר לווייני תקשורת. בשנת 1993 הוא היה מפקד צוות של STS-58 על מעבורת החלל קולומביה. המשימה הוקדשה למחקרים בתחום מדעי החיים. בשנת 1994 בלאהה החל ללמוד רוסית. בהמשך הוא עבר למרכז גגארין להכשרת קוסמונאוטים הרוסי כהכנה לטיסה לתחנת החלל מיר. הטיסה של STS-79 בוצע בספטמבר 1996 ובלאהה היה בתפקיד של מומחה משימה (ויליאם רדי היה מפקד צוות). הם התחברו לתחנת החלל מיר בה כבר פעלה משלחת מס' 22 בפיקוד ולרי קורזון. לאחר שהייה בתחנת החלל של כ-4 חודשים בלאהה חזר לכדור הארץ בטיסת STS-81 של מעבורת החלל אטלנטיס (מייקל בייקר היה מפקד צוות).
לאחר הטיסה האחרונה בלאהה כיהן במספר תפקידי ניהול במערכת נאס"א ופרש ממנה בשנת 1997.
לאחר פרישה מנאס"א

לאחר פרישה מנאס"א בלאהה חזר לסן אנטוניו ומונה לתפקיד ניהולי בחברה מסחרית.
מילאצו

| --- | --- |
סמל מילאצוסמל מילאצו

 מדינה:  איטליה איטליה
 מחוז:  סיציליה סיציליה
 נפה:  מסינה (נפה)
 ראש העיר:  Carmelo Pino
 בירת העיר:  מילאצו 
 תאריך ייסוד:  המאה ה-8 לפנה"ס
 שטח:  24 קמ"ר
 גובה:  1 מטרים
 אוכלוסייה:  ‏
  ‑ בעיר:  30,043 (1 בינואר 2023)
  ‑ צפיפות:  1,241 נפש לקמ"ר (2004)
 קואורדינטות:  38°13′01″N 15°14′13″E﻿ / ﻿38.217°N 15.237°E﻿ / 38.217; 15.237 
 אזור זמן:  UTC +1
 http://www.comune.milazzo.me.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמילאצו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמילאצו(למפת סיציליה רגילה) פלרמו קטניה מסינה סירקוזה מרסלה ג'לה רגוזה טרפאני קלטניסטה אטנה ק. מלטה הים היוני  הים הטירני הים התיכוןמילאצו(למפת סיציליה מוגדלת) פלרמו קטניה מסינה סירקוזה מרסלה ג'לה רגוזה טרפאני קלטניסטה אטנה ק. מלטה הים היוני  הים הטירני הים התיכוןמילאצו  he tabBackground:;tabBorder:#aaa;defaultTab:0;
 
מילאצו (באיטלקית: Milazzo; בעבר נקראה מילאי) היא עיר בנפת מסינה, על החוף הצפון־מזרחי של סיציליה. נכון לשנת 2018, אוכלוסיית העיר מונה 31,231 תושבים.
העיר ממוקמת על חצי אי הקרוי על שמה – קאפו די מילאצו.
עיקר פרסומה של העיר בא לה על שום שני קרבות ימיים חשובים שהתחוללו במימיה בעת העתיקה: הקרב הימי הראשון ניטש במלחמה הפונית הראשונה בין רומא לקרתגו ב-260 לפנה"ס, והשני אירע במהלך מלחמת האזרחים בין אוקטביאנוס וסקסטוס פומפיוס ב-36 לפנה"ס.
שאנגחאי מאסטרס

| --- | --- |

 מיקום:  שאנגחאי, סין
 קטגוריה:  טורניר מאסטרס
 משטח:  משטח קשה
 הגרלה:  56S / 28Q/ 24D
 סך פרסים:  $9,219,970 (2018)
 האתר הרשמי
 
שאנגחאי מאסטרס (בסינית: 上海大師賽, ידוע גם בשם שאנגחאי רולקס מאסטרס מטעמי חסות) הוא טורניר טניס גברים הנערך מדי שנה בתחילת אוקטובר באצטדיון צ'יג'ונג ברובע מינהאנג שבשאנגחאי, סין. הטורניר, המשוחק על משטח קשה, הוא השמיני מתוך תשעת טורנירי המאסטרס של סבב ה-ATP, והיחיד שלא נערך באירופה או בצפון אמריקה.
פורמט

הטורניר משוחק על פני שמונה ימים בתחילת אוקטובר. בטורניר היחידים משתתפים 56 שחקנים (מהם 7 המעפילים מטורניר המוקדמות, ו-8 מדורגים שעוברים אוטומטית לסיבוב השני), ובטורניר הזוגות משתתפים 24 צמדים (גם כאן ישנם 8 מדורגים המעפילים אוטומטית לסיבוב השני).
כל משחקי היחידים משוחקים בפורמט של הטוב משלוש מערכות עם שובר שוויון בכול אחת מהמערכות, ואילו במשחקי הזוגות משחקים שתי מערכות עם שובר שוויון, שלאחריהן - במקרה של תיקו במערכות - משוחק שובר שוויון על כל המשחק.
כמו שאר טורנירי המאסטרס בסבב ה-ATP, כך גם מאסטרס שאנגחאי מעניק 1000 נקודות דירוג למנצחים בטורנירי היחידים והזוגות. נכון לתחרות ב-2018, חולקו פרסים בסך כולל של $9,219,970.
קומפלקס הטניס

כל המשחקים נערכים בארנת צ'יג'ונג, שבו שוחק גביע המאסטרס בטניס (Tennis Masters Cup, כיום נקרא גמר ה-ATP) בין השנים 2005–2008. המשטח במגרשים הוא משטח קשה, ספציפית מסוג דקו-טרף (DecoTurf).
במקור נבנתה הארנה בין השנים 2004 ל-2005 על מנת לארח את גביע המאסטרס בטניס, לאחר ששאנגחאי זכתה במכרז בחוזה לשלוש שנים (2005–2007), שהוארך מאוחר יותר אף לשנה רביעית. האתר תוכנן להפוך להיות קומפלקס הטניס הגדול ביותר באסיה, בזכות אצטדיון מרכזי בן 15,000 מושבים. האצטדיון המרכזי כולל גג נפתח, שמורכב משמונה לוחות פלדה המייצגים את המגנוליה, הפרח הרשמי של העיר שאנגחאי. נכון לשנת 2019, המגרש המרכזי שמר על מעמדו כאחד מאצטדיוני הטניס הגדולים בעולם.
כהכנה לקראת טורניר מאסטרס שאנגחאי הראשון הורחב הקומפלקס, ומספר אצטדיונים ומגרשים חדשים הוקמו עד אוגוסט 2009, מגרש גראנדסטנד (Grandstand Court), עם קיבולת של 5,000 צופים, ומגרש יוניון פיי 3 (Union Pay 3), עם קיבולת של 1,500 צופים.
היסטוריה

הטורניר נוסד על ידי ה-ATP ואיגוד הטניס הסיני במטרה לפתח את שוק הטניס בסין ובאסיה באופן כללי. בשנת 1996 נערך לראשונה טורניר טניס מקצועני בעיר שאנגחאי. בשנת 2002 נערכה בעיר לראשונה אליפות סוף השנה, שנקראה אז גביע המאסטרס בטניס. בעקבות הצלחת טורניר זה החליט סבב ה-ATP להעניק לשאנגחאי את הזכויות לטורניר סוף השנה לשנים 2005–2007, ולאחר מכן להאריך את החוזה לשנה נוספת.
במרץ 2007 הודיע ה-ATP כי כחלק מהשינויים המתוכננים לעונת 2009, יוקם טורניר טניס חדש מסדרת המאסטרס בשאנגחאי, טורניר המאסטרס הראשון שייערך באסיה, במקום טורניר מדריד; כתוצאה מכך טורניר מדריד עבר לעונת החימר האירופית, שם החליף את טורניר המבורג, שנושל ממעמדו כטורניר מאסטרס. טורניר סוף השנה שינה את שמו ל"גמר סבב ה-ATP העולמי" (ATP World Tour Finals) ועבר לארנת ה-O2 בלונדון, בריטניה.
טורניר שאנגחאי הפך לספינת הדגל של החלק האסייתי בלוח השנה של סבב ה-ATP, שפרט אליו כולל גם את אליפות צ'נגדו הפתוחה בצ'נגדו ואת אליפות ג'והאי בג'והאי מסדרת 250 של סבב ה-ATP, ואת אליפות יפן הפתוחה בטוקיו ואליפות סין הפתוחה בבייג'ינג מסדרת 500 של סבב ה-ATP.
בין השנים 2019-2022, לא נערך הטורניר בשל מגבלות נסיעה לסין, הקשורות למגפת הקורונה.
זוכי עבר

רשימת זוכי העבר לפי האתר הרשמי
זוכי עבר > יחידים

| שנה | אלוף | מקום שני | תוצאה |
| --- | --- | --- | --- |
| 2009 | רוסיה ניקולאי דווידנקו | ספרד רפאל נדאל | 7–6(7–3), 6–3 |
| 2010 | הממלכה המאוחדת אנדי מארי | שווייץ רוג'ר פדרר | 6–3, 6–2 |
| 2011 | הממלכה המאוחדת אנדי מארי (2) | ספרד דויד פרר | 7–5, 6–4 |
| 2012 | סרביה נובאק ג'וקוביץ' | הממלכה המאוחדת אנדי מארי | 5–7, 7–6(13–11), 6–3 |
| 2013 | סרביה נובאק ג'וקוביץ' (2) | ארגנטינה חואן מרטין דל פוטרו | 6–1, 3–6, 7–6(7–3) |
| 2014 | שווייץ רוג'ר פדרר | צרפת ז'יל סימון | 7–6(8–6), 7–6(7–2) |
| 2015 | סרביה נובאק ג'וקוביץ' (3) | צרפת ז'ו-וילפריד צונגה | 6–2, 6–4 |
| 2016 | הממלכה המאוחדת אנדי מארי (3) | ספרד רוברטו באוטיסטה אגוט | 7–6(7–1), 6–1 |
| 2017 | שווייץ רוג'ר פדרר (2) | ספרד רפאל נדאל | 6–4, 6–3 |
| 2018 | סרביה נובאק ג'וקוביץ' (4) | קרואטיה בורנה צ'וריץ' | 6–3, 6–4 |
| 2019 | רוסיה דנייל מדבדב | גרמניה אלכסנדר זברב | 6–4, 6–1 |
2020 2021 2022: לא נערך בשל מגפת הקורונה
| 2023 | פולין הוברט הורקץ' | רוסיה אנדריי רובליוב | 6–3, 3–6, 7–6(10–8) |
| 2024 | איטליה יאניק סינר | סרביה נובאק ג'וקוביץ' | 7–6(4-7), 3-6 |
הערות שוליים

1 2 3 4 5  Event Info באתר הטורניר הרשמי
↑  על טורנירי מאסטרס 1000 באתר ה-ATP
↑  הגרלת הטורניר באתר הרשמי
1 2 3  מסורת טורניר סוף השנה בטניס באתר הטורניר הרשמי
↑  Shanghai Masters Cup Extends Commitment to 2008
↑  על ארנת צ'יג'ונג באתר TennisTours
↑  Incredible stadiums around the world באתר הדיילי טלגרף
↑  אצטדיוני הטניס הגדולים בעולם באתר Pledge Sports
↑  מידע על אליפות שאנגחאי בטניס (Heineken Open) באתר Grand Slam History
↑  Shanghai 2009: Nikolay Davydenko overpowers Rafael Nadal to lift the title באתר Tennis World USA
↑  The ATP Tour’s “Asian Swing” Now in Full Force באתר Cracked Rackets
↑  סבב ה-ATP מבטל את טורנירי סין, כולל מאסרטס שנגחאי, מלוח השנה של 2022 בגלל מגבלות הקורונה, 27 ביולי 2022, באתר יורוספורט
↑  רשימת זוכי העבר באתר הרשמי
אצטדיון צ'יג'ונג ב-2008
טיפול בטבע

טיפול בטבע (או תרפיה בטבע) הוא מונח המתייחס לשיטות וגישות שונות של פסיכותרפיה המתקיימות בטבע, מחוץ למבנה, כגון גינון טיפולי, טיפול בעזרת בעלי חיים או טיפול אתגרי באמצעות השטח תוך שילוב חשיבה סביבתית.
במסגרת הטיפול נפגשים המטפל והמטופל במרחב טבעי כמו גינה. מטרת התרפיה היא ליצור תהליך נפשי שיאפשר שינוי בחשיבה ובהתנהגות בחיי המטופל, לשפר את יכולותיו הפיזיות, הנפשיות והחברתיות.
קיימות מספר שיטות לתרפיה בטבע, ויש ביניהן הבדלים מהותיים הקשורים בתאוריות והמודלים שלהם, ביישומן בפועל, במטרות הטיפוליות שלהן ובהתייחסותן לאתיקה.
בישראל אין עדיין הכרה בקרב הרשויות בטיפול בטבע, כמו גם בשיטות השונות, אך מתקיימים טיפולים כאלו במסגרות שונות בארץ. הכשרה למטפלים בטבע ניתנת כיום במכללות שונות בישראל, וכן מסלול של לימודי המשך באוניברסיטת תל אביב שפותח על ידי ד"ר רונן ברגר.
יישום השיטה

טיפול בטבע ניתן על ידי מטפלים מקצועיים שהוכשרו לכך. כברוב הטיפולים הנפשיים מסגרת הטיפולי כוללת סדרת מפגשים בעבודה יחידנית או קבוצתית.
ההתערבות הטיפולית נערכת באמצעות פעילויות המתבצעות בגינה ובטבע, גם כשהן לא מועברות על ידי מטפל, כמו הקמת גינה לנוי או לירק, פעילות של שתילה, גיזום והכנת כלי שתילה באופן יצירתי, שיעורי חקלאות, מחנה בטבע, סיורים בסביבת מרכז יום, תצפית על חיות בר או ציפורים בסביבה הקרובה, מקלחת יער וכל פעילות אחרת בטבע.
מטפלים אלו פועלים במגוון "סוגי טבע": מטבע פראי ומרוחק כמדבר ועד לטבע עירוני כחצר בית ספר או גינה עירונית; זאת ללא ניסיונות לתרבת או לעצב את המקום לטובת הפעילות.
לקריאה נוספת

רונן ברגר ומולי להד, "היער המרפא - טבע תרפיה ושילוב אומנויות לטיפול בילדים לאחר משבר" - על התוכנית "מקום בטוח" שיושמה בצפון הארץ לאחר מלחמת לבנון השנייה עם יותר מ-9000 ילדים.
הערות שוליים

↑  תוכנית טבע-תרפיה
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קלווי

קלווי (צרפתית: Calvi) היא קומונה בקורסיקה עילית. קלווי היא חלק מקנטון קלווי שכולל את קלווי וקומונה נוספת, לומיו. קלווי היא גם בירתה של נפת קלווי, הכוללת שלושה קנטונים נוספים: ל'איל-רוס, בלגודר וקלנזנה.
העיר ממוקמת על החוף הצפוני-מערבי של קורסיקה, 95 ק"מ מבסטיה ו-24 ק"מ מל'איל רוס. זו הקומונה החמישית בגודלה בקורסיקה. כלכלת העיר מבוססת בעיקר על תיירות.
סטיבן לינדזי

| --- | --- |

סטיבן לינדזי, 2001
 לידה:  24 באוגוסט 1960 (בן 64) טמפל סיטי, קליפורניה
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  בית הספר לטייסי ניסוי של חיל האוויר האמריקני  אקדמיית חיל האוויר של ארצות הברית  Temple City High School 
 עיסוק בעבר:  טייס
 עיסוקים נוספים:  טייס ניסוי
 תקופת השירות:  1995–2011 (כ־16 שנים)
 דרגה:  קולונל
 זמן שהייה בחלל:  62 ימים, ו-23 שעות
 ביוגרפיה בנאס"א:  סטיבן לינדזי
 משימות
 STS-87,‏ STS-95,‏ STS-104,‏STS-121‏,STS-133
     
 עיטורים
  צלב התעופה המצוינת     מדליית השירות העילאי של מחלקת ההגנה   מדליית השירות הראוי לשבח של מחלקת ההגנה  מדליית המנהיגות הבולטת של נאס"א  מדליית הטיסה בחלל של נאס"א (5 פעמים)
 
סטיבן לינדזי (באנגלית: Steven Wayne Lindsey; נולד ב-24 באוגוסט 1960, טמפל סיטי, קליפורניה) הוא טייס קרב ואסטרונאוט בתוכנית מעבורות החלל ובתחנת החלל הבינלאומית לשעבר של נאס"א.
ביוגרפיה

סטיבן לינדזי נולד בקליפורניה. בשנת 1982 לינדזי סיים לימודי תואר ראשון בהנדסה באקדמיית חיל האוויר של ארצות הברית.
בשנת 1983 לינדזי סיים קורס טיס וכטייס מקדונל דאגלס F-4 פנטום הוצב בסיס החיל בטקסס. הוא שירת עד לשנת 1987 כאשר התחיל ללמוד הנדסת אווירונאוטיקה ובשנת 1990 סיים לימודי תואר שני. בשנת 1989 הוא קיבל הסמכה של טייס ניסוי בבסיס חיל האוויר אדוארדס. לאחר סיום הלימודים לינדזי שירת בבסיסים שונים של החיל.
בסך הכול הוא ביצע 7000 שעות טיסה ב-50 מטוסים.
שירות בתחום החלל

בשנת 1995 לינדזי נבחר ליחידת האסטרונאוטים של נאס"א. הוא היה חבר צוות קרקע במספר משימות. במשימת STS-87 בנובמבר 1997 הוא היה טייס של מעבורת החלל קולומביה (קווין קרגל היה מפקד צוות). צוות המעבורת עסק בעיקר בניסויים בתחום חקר חוסר כבידה. באוקטובר 1998 הוא היה טייס צוות של משימה STS-95 של מעבורת החלל דיסקברי (קרטיס בראון היה מפקד צוות). משימה זו נמשכה תשעה ימים במהלכם הצוות תמך במגוון מחקרים ומטעדים ובינם פריסה של הלווין Spartan 201-5 שביצע תצפיות על ההילה של השמש ולאחר מכן נאסף שוב על ידי הזרוע הרובוטי של המעבורת. בשנת 2001 הוא היה מפקד צוות STS-104. מעבורת החלל אנדוור הביאה לתחנת החלל הבינלאומית יחידת מעבר חדשה - Quest Joint Airlock. ב-יולי 2006 הוא היה מפקד צוות של מעבורת החלל דיסקברי במשימה STS-121. מטרותיה העיקריות של המשימה הן לבחון את בטיחות הטיסה ולשפר טכניקות לבחינת מצב המעבורת בעקבות אסון משימת STS-107 (אסון הקולומביה). בנוסף היה צורך לחדש אספקה, ציוד ולהביא את האסטרונאוט תומאס רייטר מטעם סוכנות החלל האירופאית לתחנת החלל הבינלאומית.
לאחר סיום המשימה לינדזי מונה למפקד משרד אסטרונאטוים בנאס"א במקום קנת רומינג'ר וכיהן בתפקיד עד לשנת 2009.
בשנת 2011 לינדזי טס לחלל בפעם החמישית כמפקד צוות של מעבורת החלל דיסקברי במשימה STS-133. המשימה הייתה מיועדת להביא אל תחנת החלל הבינלאומית את היחידה הלוגיסטית EXPRESS 4, ומודול לוגיסטי רב תכליתי. היא השאירה בתחנה חלקי חילוף קריטיים. ביניהם מגן מפני אשפת חלל למודול הרוסי זבזדה, אנטנות ערוץ S חלופיות, זרוע חלופית לרובוט מרובה הגפיים "דקסטר", וחלקים נוספים.
לאחר פרישה מנאס"א

לאחר פרישה מנאס"א הוא השתלב בחברה שעוסקת בתחום החלל
הערות שוליים

↑  Steve Lindsey | Sierra Space Leadership, Sierra Space (באנגלית אמריקאית)
עב"מולוגיה

עב"מולוגיה (באנגלית: Ufology) היא המחקר של דיווחים על תצפיות לכאורה ושל ראיות פיזיות (כגון תמונות או סרטי וידאו) המעידות לכאורה על קיומם של עצמים בלתי מזוהים (עב"מים), חקר טענות לקיומם של מפגשים עם חוצנים או בפרט של חטיפות בידי חוצנים, וכן חקר של תופעות מסתוריות אחרות הקשורות לכאורה לחוצנים (כגון מעגלי תבואה).
עב"מולוגיה איננה נחשבת דיסציפלינה מדעית, בפרט משום שטרם פותחו כלים יעילים שיאפשרו לאמת או לשלול אם הדיווחים השונים המתקבלים אודות תצפיות של אובייקטים מעופפים בלתי מזוהים הם אכן תצפיות של חוצנים המבקרים בכדור הארץ. רבים מחשיבים את תחום העב"מולוגיה לפסבדו-מדע.
רקע היסטורי

העניין התקשורתי סביב תופעת העב"מים החל במהלך שנות ה-40 המאוחרות ותחילת שנות ה-50 של המאה ה-20, לאחר התצפית של הטייס האמריקני קנת' ארנולד בתשע "צלחות מעופפות" באזור הר ריינייר ב-24 יוני 1947, שהביאה את הרעיון של צלחות מעופפות למיינסטרים. ככל שהתעניינות הציבורית בתופעת העב"מים גדלה בעקבות העניין התקשורתי, גדלו גם במידה משמעותית מספר הדיווחים אודות תצפיות העב"מים. במסגרת המלחמה הקרה עלו חששות בקרב הממשל האמריקני כי כלי הטיס המסתוריים עשויים להיות כלי טיס סובייטיים מתקדמים. בשל כך החלה לעלות החשיבות בחקר שיטתי של התצפיות לצורך שמירה על הביטחון הלאומי.
אף על פי כן, ב-1952 העניין של הממשל האמריקני בתחום חקר תופעת העב"מים החל לדעוך לאחר שהמחקרים שערך חיל האוויר האמריקני (Project Sign ו-Project Grudge) הגיעו למסקנה כי הדיווחים אודות התצפיות בעב"מים לא הצביעו על איום ישיר על הביטחון הלאומי של ארצות הברית. המחקר הרשמי שערך הממשל האמריקני בתחום זה הסתיים עם פרסום דו"ח ועדת קונדון ב-1969, לפיו חקר תופעת העב"מים ב-21 השנים האחרונות השיג מעט, אם בכלל, וכי לא הייתה הצדקה ממשית להמשך עריכת מחקר מקיף לתצפיות העב"מים. ועדת קונדון המליצה גם על סגירת היחידה המיוחדת של חיל האוויר האמריקני, פרויקט הספר הכחול (Project Blue Book), שעסקה במחקר השיטתי של תצפיות העב"מים.
לאחר שהממשל האמריקני חדל באופן רשמי לחקור את התחום, החלו לנהוג כך גם רוב ממשלות העולם. יוצאת דופן הייתה ממשלת צרפת, אשר עד היום מחזיקה את היחידה המיוחדת GEIPAN, הפועלת במסגרת סוכנות החלל הצרפתית CNES, ועוסקת במחקר שיטתי של תצפיות העב"מים. במהלך המלחמה הקרה, הממשלות של בריטניה, קנדה, דנמרק, איטליה, ושוודיה אספו דיווחים בדבר תצפיות עב"מים. בשנת 2010 הצהיר משרד הביטחון הבריטי כי יחדל מעתה לקבל דיווחים חדשים בדבר תצפיות עב"מים.
אחד מהידועים שבין המדענים התומכים בקיומם של כלים העפים בחלל במהירות גדולה מזו המוכרת לנו, הוא פרופ' מיצ'יו קאקו המדבר בצורה מוחלטת, בהרצאותיו הפתוחות לציבור, במאמריו, בספריו ובמחקריו כי אכן יש חייזרים מפותחים מאיתנו, בתרבויות שהתפתחו במיליוני שנים יותר מהתרבות המוכרת לנו על כדור הארץ, בגלקסיות בחלל הרחב, המפעילים כלים מפותחים במיליוני שנים מאלו שאנו רק מנסים לדמיין.
לקריאה נוספת

מיצ'יו קאקו, הפיזיקה של העתיד
יקי מנשפרוינד, עידן הבורות - מדריך מקוצר לאסטרולוגיה, עב"מים, רפואה אלטרנטיבית ועוד הבלים של העידן החדש, הוצאת פרדס, 2011, עמ' 13–32.
הערות שוליים

↑  UFO files | Newly released files from The National Archives
↑  ARCHIVED - Canada's UFOs: The Search for the Unknown - Library and Archives Canada | ARCHIVÉE - Le phénomène des ovnis au Canada - Bibliothèque et Archives Canada
↑  Secret UFO archives opened - News in English
↑  Italian Air Force - Wikipedia, the free encyclopedia
↑  För insyn: 18 000 svenska UFO-rapporter | Nyheter | Expressen | Senaste nytt - Nyheter Sport Nöje TV
↑   UFO reports to be destroyed in future by MoD, The Telegraph, 28 February 2010
| עב"מולוגיה ועב"מים |
| --- | --- | --- |
| טענות בולטות למקרים לכאורה של מפגשים מהסוג הראשון | תצפית העב"ם של הטייס קנת' ארנולד (1947) • תקרית מנטל (1948) • תקרית וושינגטון (1952) • תצפית העב"ם של הטייס רולנד יוז (1952) • תקרית קקסבורג (1965) • תקרית טהראן (1976) • היעלמותו של פרדריק ולנטיץ' (1978) • תקרית יער רנדלשם (1980) • התצפית בעב"מים במהלך טיסה 1628 של ג'פאן איירליינס (1986) • גל תצפיות העב"מים בבלגיה (1990) • אורות פיניקס (1997) • סרטוני העב"מים של הפנטגון (2004, 2014, 2015 ו-2019) • התצפית בעב"ם בנמל התעופה שיקגו או'הייר (2006) |  |
| טענות בולטות למקרים לכאורה של מפגשים מהסוג השני | הבעירות הספונטניות בעיירה קנטו (סיציליה) (2003-2005) |  |
| טענות בולטות למקרים לכאורה של מפגשים מהסוג השלישי | תקרית אורורה (1897) • תקרית רוזוול (1947) |  |
| טענות בולטות למקרים לכאורה של מפגשים מהסוג הרביעי | חטיפתו של אנטוניו וילאס בואס (1957) • חטיפתם של בטי ובארני היל (1961) • חטיפת פסקגאולה (1973) • חטיפתו של טרוויס וולטון (1975) |  |
| גזעי חוצנים | אפורים • רפטיליאנים • אינסקטואידים (איש העש) • פליאדיאניים |  |
| תאוריות קשר בולטות | אזור 51 • גברים בשחור |  |
| שונות | חוצנים • חטיפה בידי חוצנים • נתיחת גופת חוצן (סרטון תרמית) • כדור ברק • בילי מאייר • בוב לזר • דייוויד גראש • הסיווג של היינק • פרויקט הספר הכחול • מעגלי תבואה |  |
קצין חיל האוויר השוודי המחפש "רקטת רפאים" באגם קולמיאב (Kölmjärv) שבצפון שוודיה, יולי 1946.
מערבולת (סרט, 2021)

| --- | --- |

 בימוי:  גספר נואה 
 תסריט:  גספר נואה 
 שחקנים ראשיים:  דאריו ארג'נטו Françoise Lebrun Alex Lutz 
 צילום:  בנואה דבי 
 מדינה:  צרפת, בלגיה 
 שיטת הפצה:  וידאו על פי דרישה 
 הקרנת בכורה:  13 באפריל 2022 
 משך הקרנה:  135 דק' 
 שפת הסרט:  צרפתית 
 סוגה:  סרט דרמה, סרט פסיכולוגי 
 דף הסרט ב־IMDb
 
מערבולת (באנגלית: Vortex) הוא סרט דרמה צרפתי משנת 2021 בבימויו של גספר נואה.  הסרט מציג את חייהם של זוג קשישים המתמודדים עם דמנציה וקשיים בזִקנה, תוך שימוש בטכניקת צילום ייחודית של מסך מפוצל. את התסריט כתב נואה בהשראת חוויותיו האישיות עם דמנציה של אמו. ממכב בו בתפקיד הראשי דאריו ארג'נטו כאבא וסופר 
הסרט הוקרן בבכורה בבפסטיבל קאן 2021 וזכה לשבחים רבים מצד מבקרי קולנוע, יציאה מסרטיו הקודמים של נואה שזכו לקבלות פנים מפלגות. שבחים ניתנו במיוחד על הבימוי של נואה, הביצועים של ארג'נטו ולברון, העוצמה הרגשית של הסרט, היקפו, האמביציה והביצוע של הסרט. זה סימן את המעבר המקצועי והיצירתי של נואה מקיצוניות לז'אנר הקולנוע האיטי, עם שימוש בדרמת אופי ריאליסטית.
עלילה

הסרט עוקב אחר זוג מבוגר החי בדירה בפריז. הסיפור מתאר את המאבק היום-יומי שלהם עם הדמנציה ועם תהליך ההתדרדרות שלהם, הן כפרטים והן כזוג, כאשר הזיכרון והמציאות מטשטשים. המסך מפוצל לשניים, כך שניתן לראות את נקודות המבט השונות של בני הזוג במקביל.
צוות השחקנים

דאריו ארג'נטו בתפקיד הבעל
פרנסואז לפורט בתפקיד האישה
ביקורות

הסרט זכה לשבחים נרחבים על הדרך בה הוא מתאר את ההתמודדות עם הדמנציה ועם סוף החיים. באתר Rotten Tomatoes, הסרט קיבל ציון של 93% מהמבקרים. ב-Metacritic, הוא קיבל ציון של 82 מתוך 100, והפך לאחד הסרטים המוערכים ביותר של גספר נואה.
הערות שוליים

↑  "'Vortex': Gaspar Noé Made a Mysterious Quasi-Documentary Starring Dario Argento". Bloody Disgusting. 10 ביוני 2021. נבדק ב-12 ביולי 2021. {{cite web}}:  (עזרה)
↑  Goldsmith, Jill (2022-05-01). "Gaspar Noé On Directing 'Vortex' And Dario Argento – Specialty Box Office". Deadline. נבדק ב-2022-05-07.
↑  "Gaspar Noé releases first image for surprise Cannes addition 'Vortex'". ScreenDaily. נבדק ב-12 ביולי 2021. {{cite web}}:  (עזרה)
↑  "'Vortex' First Look: Gaspar Noé Returns with Surprise Movie Starring Dario Argento". IndieWire. 10 ביוני 2021. נבדק ב-12 ביולי 2021. {{cite web}}:  (עזרה)
↑  Brooks, Xan (2021-07-16). "Vortex review – Gaspar Noé's latest goes gentle, for once, into the night". The Guardian (באנגלית בריטית). ISSN 0261-3077. נבדק ב-2023-08-02.
↑  Nelson, Jeff (2022-04-27). "'Vortex' Movie Review: Gaspar Noé Depicts Hopelessness in Both Life and Death". Showbiz Cheat Sheet (באנגלית אמריקאית). נבדק ב-2022-05-07.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מערבולת (סרט, 2021)".
ציוד היקפי

ציוד היקפי הוא חלק של מחשב השונה מליבת המחשב, הכוללת את לוח האם, המעבד והזיכרון. ככלל, הציוד ההיקפי משמש לקלט ופלט, לדוגמה: כונן תקליטורים, מקלדת, מסך, עכבר, מדפסת, סורק, מיקרופון, רמקול, מצלמת אינטרנט, מודם, צורב ועוד.
במחשב אישי ציוד היקפי יכול להיות בתוך מארז המחשב וגם מחוצה לו. במחשבים גדולים יותר הציוד ההיקפי נפרד ממארז המחשב.
ציוד זה יהיה מחובר למחשב באמצעות כבלים (USB ,HDMI) או באופן אלחוטי (WI- FI, BLUETOOTH)